Kasrils eis baie oor Zuma-verkragtingbewering - Maroela Media
Kasrils eis R1 miljoen plus regskoste van Maphatsoe vir sy "vals en neerhalende uitlatings". Maphatsoe het gesê Kasrils het die vrou wat Zuma van verkragting aangekla het "met die hand uitgesoek" en haar "gestuur" om die klag aanhangig te maak. Hy het die bewering verlede jaar tydens 'n mediakonferensie gemaak.
Kasrils voer aan dat Maphatsoe hom ook van onbehoorlike gedrag beskuldig het toe hy nog intelligensiehoof van Umkhonto we Sizwe was. Kasrils was ook destyds een van die leiers van die sogenaamde Stem Nee-veldtog wat mense aangemoedig het om teen die ANC te stem of hul stemme te bederf.
Kasrils voer in hofdokumente aan dat Maphatsoe nie voldoen het aan sy vorige eis om sy bewerings met bewyse te staaf of om verskoning te vra nie.
Die hooggeregshof in Johannesburg het Zuma in Mei 2006 onskuldig bevind aan verkragting.
Ja ou Ronnie, hoe voel dit as die masjien wat jy help otwikkel het, skielik teen jou draai? Kry vir jou, jy was een van die groot opstokers, aanhitsers, en stron tgooiers destyds. Nou hang die baadjie aan die ander skouer, en jy voel verontreg? Nee wat, dis nou jou beurt, en nou wil jy eis? Teen wie? Jou beurt is hier, en ons praat nie van beurtkrag nie. Kry vir jou, gratis en verniet.